text: Kronprinsen til halv ironman i Jels
  16 juni 2013 kl. 09.28
  Den årlige halve ironman i Jels har i år fornem deltagelse. HKH kronprins Frederik henholdsvis svømmer, cykler og løber de omkring 100 kilometer ved Jels friluftsbad.
  Kronprinsens deltagelse har været holdt hemmelig til løbets start kl. 10 søndag, men nu er han altså hoppet i det cirka 18 grader varme vand sammen de øvrige deltagere.
  Der skal svømmes to kilometer, efterfulgt af 88 kilometer på cykel. Slutteligt løber deltagerne 21 kilometer.
  Den første halve ironman (m/k) forventes i mål ved 14-tiden. Alt efter formen kan kronprinsen være i mål et sted mellem 14.30 og 15.30.
  